II PRIEDAS

Dabartinė bendradarbiavimo su ES padėtis, susijusi su prisiimtais įsipareigojimais įgyvendinti gero mokesčių srities valdymo principus

1. Skaidrumas

1.1. Įsipareigojimas įgyvendinti automatinį keitimąsi informacija pasirašant daugiašalį kompetentingų institucijų susitarimą arba pagal dvišalius susitarimus

Šie jurisdikciją turintys subjektai yra įsipareigoję iki 2018 m. pabaigos įgyvendinti automatinį keitimąsi informacija:

Antigva ir Barbuda, Bahamos, Bahreinas, Dominika, Grenada, Ypatingasis Administracinis Kinijos Regionas Honkongas, Ypatingasis Administracinis Kinijos Regionas Makao, Jungtiniai Arabų Emyratai, Kataras, Kiurasao, Maršalo Salos, Naujoji Kaledonija, Omanas ir Taivanas

Šie jurisdikciją turintys subjektai yra įsipareigoję iki 2019 m. pabaigos įgyvendinti automatinį keitimąsi informacija:

Turkija

1.2. Narystė Pasauliniame skaidrumo ir keitimosi informacija mokesčių tikslais forume ir įvertinimas „patenkinama“

Šie jurisdikciją turintys subjektai yra įsipareigoję iki 2018 m. pabaigos tapti Pasaulinio forumo nariais ir (arba) būti įvertinti „patenkinama“:

Angilija, Kiurasao, Maršalo Salos, Naujoji Kaledonija ir Omanas

Šie jurisdikciją turintys subjektai yra įsipareigoję iki 2019 m. pabaigos tapti Pasaulinio forumo nariais ir (arba) būti įvertinti „pakankama“:

Bosnija ir Hercegovina, Fidžis, Jordanija, Svazilandas, Turkija, Vietnamas ir Žaliasis Kyšulys

1.3. EBPO daugiašalės Konvencijos dėl savitarpio administracinės pagalbos mokesčių srityje pasirašymas ir ratifikavimas arba visas ES valstybes nares apimančių susitarimų tinklas

Šie jurisdikciją turintys subjektai yra įsipareigoję iki 2018 m. pabaigos pasirašyti ir ratifikuoti Konvenciją dėl savitarpio administracinės pagalbos arba būti sudarę visas ES valstybes nares apimančių susitarimų tinklą:

Antigva ir Barbuda, Bahamos, Bahreinas, Dominika, Grenada, Ypatingasis Administracinis Kinijos Regionas Honkongas, Ypatingasis Administracinis Kinijos Regionas Makao, Jungtiniai Arabų Emyratai, Kataras, Naujoji Kaledonija, Omanas ir Taivanas

Šie jurisdikciją turintys subjektai yra įsipareigoję iki 2019 m. pabaigos pasirašyti ir ratifikuoti Konvenciją dėl savitarpio administracinės pagalbos arba būti sudarę visas ES valstybes nares apimančių susitarimų tinklą:

Armėnija, Bosnija ir Hercegovina, Botsvana, buvusioji Jugoslavijos Respublika Makedonija, Fidžis, Jamaika, Jordanija, Juodkalnija, Maldyvai, Marokas, Mongolija, Peru, Serbija, Svazilandas, Tailandas, Turkija, Vietnamas ir Žaliasis Kyšulys

2. Sąžiningas apmokestinimas

2.1. Žalingų mokesčių režimų buvimas

Šie jurisdikciją turintys subjektai yra įsipareigoję iki 2018 m. pabaigos pakeisti arba panaikinti nustatytus mokesčių režimus:

Andora, Antigva ir Barbuda, Armėnija, Aruba, Barbadosas, Belizas, Botsvana, Dominika, Fidžis, Grenada, Ypatingasis Administracinis Kinijos Regionas Honkongas, Ypatingasis Administracinis Kinijos Regionas Makao, Jordanija, Kiurasao, Korėjos Respublika, Kuko Salos, Labuano sala, Lichtenšteinas, Malaizija, Maldyvai, Marokas, Mauricijus, Panama, San Marinas, Seišeliai, Sent Kitsas ir Nevis, Sent Lusija, Sent Vinsentas ir Grenadinai, Šveicarija, Tailandas, Taivanas, Tunisas, Turkija, Urugvajus, Vietnamas ir Žaliasis Kyšulys

2.2. Mokesčių režimų, padedančių lengvatinių mokesčių struktūroms, kurios pritraukia pelno be realios ekonominės veiklos, buvimas

Šie jurisdikciją turintys subjektai yra įsipareigoję iki 2018 m. pabaigos išspręsti susirūpinimą keliančius klausimus, susijusius su ekonominiu turiniu:

Angilija, Bahamos, Bahreinas, Bermuda, Didžiosios Britanijos Mergelių Salos, Džersis, Gernsis, Jungtiniai Arabų Emyratai, Kaimanų Salos, Maršalo Salos, Meno Sala, Terkso ir Kaikoso Salos ir Vanuatu

3. Kovos su BEPS priemonės

3.1. Narystė BEPS įtraukioje sistemoje arba BEPS minimaliųjų standartų įgyvendinimas

Šie jurisdikciją turintys subjektai yra įsipareigoję iki 2018 m. pabaigos tapti įtraukios sistemos nariais arba įgyvendinti BEPS minimaliuosius standartus:

Antigva ir Barbuda, Aruba, Bahreinas, Dominika, Farerų Salos, Grenada, Grenlandija, Jungtiniai Arabų Emyratai, Kuko Salos, Maršalo Salos, Naujoji Kaledonija, Sent Kitsas ir Nevis, Sent Lusija, Sent Vinsentas ir Grenadinai, Taivanas ir Vanuatu

Šie jurisdikciją turintys subjektai yra įsipareigoję iki 2019 m. pabaigos tapti įtraukios sistemos nariais arba įgyvendinti BEPS minimaliuosius standartus:

Albanija, Armėnija, Bosnija ir Hercegovina, buvusioji Jugoslavijos Respublika Makedonija, Fidžis, Jordanija, Juodkalnija, Marokas, Svazilandas ir Žaliasis Kyšulys

Šie jurisdikciją turintys subjektai yra įsipareigoję tapti įtraukios sistemos nariais arba įgyvendinti BEPS minimaliuosius standartus, jeigu ir kai toks įsipareigojimas taps aktualus:

Nauru, Niujė